Χοιρινές μπριζόλες από κόντρα με σκόρδο και πάπρικες
Μπριζόλες ζουμερές και πεντανόστιμες, με γρήγορη μαρινάδα από σκόρδο και πάπρικες.
8 χοιρινές μπριζόλες από κόντρα, χωρίς κόκαλο (ζητάμε από τον χασάπη να τις χτυπήσει ελαφρώς, να πλατύνουν), 2 σκελίδες σκόρδου, τριμμένες, 4 κουτ. γλυκού γλυκιά πάπρικα, 2 κουτ. γλυκού καυτερή πάπρικα, 2 κουτ. σούπας ξίδι λευκό, 1 κουτ. γλυκού ψιλοκομμένος μαϊντανός, 2 κουτ. γλυκού αλάτι
Για τις χοιρινές μπριζόλες από κόντρα με σκόρδο και πάπρικες, ξεκινάμε και σε ένα μπολ ανακατεύουμε όλα τα υλικά εκτός από τις μπριζόλες. Προσθέτουμε το χοιρινό, ανακατεύουμε καλά, σκεπάζουμε με μεμβράνη και μαρινάρουμε σε θερμοκρασία δωματίου για 30-60 λεπτά.Ζεσταίνουμε ένα τηγάνι σε μέτρια προς δυνατή φωτιά και ψήνουμε (σε δόσεις), για περίπου 7-8 λεπτά από την κάθε πλευρά ή μέχρι να γίνουν, χωρίς όμως να στεγνώσουν. Σερβίρουμε τις χοιρινές μπριζόλες σε φετάκια, με πατατοσαλάτα με φρέσκα κρεμμυδάκια και πορτοκάλι.
Σκόρδο,Χοιρινό